מסאז’ אבנים חמות מתבצע באמצעות הנחה של אבני בזלת על גופו של המטופל, בהתאם למצבו הספציפי ובהתאמה לכאבים שהוא חש ולחיזוקים שלהם הוא זקוק. האבנים המחוממות מסוגלות לשמר את החום לאורך זמן, והן יוצרות נקודות של חום המתמקדות באזורים מסוימים. כך, באמצעות השילוב עם הקור שאליו נחשף המטופל באזורים אחרים – ובפרט ביחס לחום שמקרינות האבנים – נוצרת ההשפעה המיטיבה של התרמותרפיה. בתהליך זה נוצרות תמורות פיזיולוגיות בגוף, ברמת התאים והרקמות העמוקות, ובאופן זה מתרחבים כלי הדם, משתחררים מהם רעלים, התאים מתחדשים, חמצן מוזרם אל הרקמות ובתוך המערכות השונות, השרירים נרפים, חילוף החומרים משתפר, ועוד.